Α.Ο. Ιεράπετρα

Ο Αθλητικός Όμιλος Καλαθοσφαίρισης Ιεράπετρα (πρώην Α.Ο. Ιεράπετρα) είναι ελληνικό αθλητικό σωματείο που δραστηριοποιείται στην πόλη της Ιεράπετρας, στο Νομό Λασιθίου, όπου και βρίσκεται η έδρα του, το Κλειστό Γυμναστήριο «Μάρκος Φωνιαδάκης».«Κλειστό Γυμναστήριο Μάρκος Φωνιαδάκης» , πληροφορίες στον επίσημο ιστότοπο του συλλόγου. Επίσημο έτος ίδρυσής του είναι το 2004 και αγωνίζεται με χρώματα το κόκκινο, το μπλε και το λευκό.«Η ιστορία του Α.Ο Ιεράπετρα» , πληροφορίες στον επίσημο ιστότοπο του συλλόγου. Διατηρεί τμήματα ανδρικής και γυναικείας καλαθοσφαίρισης όλων των ηλικιακών ομάδων. Επίσης, διατηρούσε τμήματα αθλητικής βελτίωσης και ακαδημιών ποδοσφαίρου για αγόρια και κορίτσια.«Νέα τμήματα στον Α.Ο.Ι.» , ανακοίνωση στον επίσημο ιστότοπο του συλλόγου.

 Ίδρυση συλλόγου 
Ο Α.Ο. Ιεράπετρα ιδρύθηκε το 2004 προκειμένου να ενώσει όλες τις δυνάμεις του μπάσκετ της πόλης σε  ένα σωματείο, το οποίο θα καλλιεργεί αποκλειστικά το άθλημα. Το 1984 δημιουργήθηκε η προκάτοχός του ομάδα, η Α.Ε. Λυγιά Ιεράπετρας, η οποία κατέκτησε το 2006 τους μοναδικούς Παγκρήτιους τίτλους (Πρωτάθλημα και Κύπελλο Ε.ΚΑ.Σ.Κ.) που έχει να παρουσιάσει ο νομός Λασιθίου, ανεβαίνοντας για πρώτη φορά σε εθνική κατηγορία.«Καλάθια στις... φλόγες: Α.Ο. Ιεράπετρα», αφιέρωμα στον επίσημο ιστότοπο της κρητικής εφημερίδας «Πατρίς». Το καλοκαίρι του 2006, με την 18/25-5-2006 απόφαση της Ε.Ο.Κ.,  ολοι οι αθλητές της Λυγιάς απορροφήθηκαν από τον Α.Ο. Ιεράπετρα ο οποίος προωθήθηκε στις εθνικές κατηγορίες.

 Τμήμα καλαθοσφαίρισης ανδρών 

 Ιστορία 
Κατά την παρθενική του περίοδο στη Γ' Εθνική Κατηγορία, 2006-07, ο σύλλογος ολοκλήρωσε τις αγωνιστικές του υποχρεώσεις στην 5η θέση του ομίλου του, παραμένοντας χωρίς προβλήματα στην κατηγορία.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ. Την επόμενη χρονιά, 2007-08, αναρριχήθηκε στη 2η θέση της τελικής βαθμολογικής κατάταξης, πίσω από μια επίσης κρητική ομάδα, τον ΟΦΗ Στην ίδια θέση τερμάτισε και την επόμενη αγωνιστική περίοδο, 2008-09, πραγματοποιώντας σταθερά καλές εμφανίσεις. Ωστόσο την επόμενη χρονιά, 2009-10 η κακή πορεία του συλλόγου με μόλις δύο νίκες και ένα μηδενισμό, τον οδήγησαν στην προτελευταία θέση της κατάταξης και στον υποβιβασμό.

Την περίοδο 2011-12 η ομάδα της Ιεράπετρας τερμάτισε πρώτη στον όμιλό της στα πλαίσια του Πρωταθλήματος Ανδρών της Ε.ΚΑ.Σ.Κ., ωστόσο έχασε τον τίτλο του πρωταθλητή από το Φιλαθλητικό Ηρακλείου.«Πρωταθλητής Κρήτης ο Φιλαθλητικός!» , άρθρο στον ιστότοπο Cretalive.com, 7 Απριλίου 2012. Ωστόσο μετά από την αδυναμία του τελευταίου να αγωνιστεί σε πανελλαδικό επίπεδο τη χρονιά 2012-13, την πρόσκληση της Ε.Ο.Κ. αποδέχθηκε τελικά ο Α.Ο. Ιεράπετρας.«Η Ιεράπετρα δήλωσε συμμετοχή στην Γ' Εθνική, αντί του Φιλαθλητικού!», άρθρο στον ιστότοπο Cretalive.com, 30 Ιουνίου 2012. Ο τελευταίος εντάχθηκε στο δυναμικό του 2ου Ομίλου Νότου χωρίς, ωστόσο, να καταφέρει να παραμείνει στην κατηγορία εφόσον ολοκλήρωσε τις αγωνιστικές του υποχρεώσεις στην 11η θέση του βαθμολογικού πίνακα.

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2013-14, ο Α.Ο. Ιεράπετρα διαγωνίζεται στο Πρωτάθλημα της Α' Κατηγορίας Ανδρών που διοργανώνει η Ένωση Καλαθοσφαιρικών Σωματείων Κρήτης.

Έδρα του συλλόγου είναι το Κλειστό Γυμναστήριο «Μάρκος Φωνιαδάκης». Πρόεδρος του συλλόγου είναι ο Βαγγέλης Πλεξουσάκης. Καθήκοντα προπονητή διατηρεί ο Μαρίνος Γαϊτανάκης.

 Τμήμα καλαθοσφαίρισης γυναικών 

 Ιστορία 
Την αγωνιστική περίοδο 2011-12, οπότε και αγωνίστηκε στο τοπικό Πρωτάθλημα Γυναικών που διοργανώνει η Ε.ΚΑ.Σ.Κ., η Ιεράπετρα δεν πέτυχε καμία νίκη, καταλαμβάνοντας την 4η και τελευταία θέση της βαθμολογίας.«Βαθμολογία & Αποτελέσματα Γυναικών 2011-12» , πληροφορίες στον επίσημο ιστότοπο της Ε.ΚΑ.Σ.Κ. Την περίοδο 2012-13 το τμήμα δεν δήλωσε συμμετοχή στο Πρωτάθλημα.«Αποτελέσματα 2011-13» , πληροφορίες στον ιστότοπο KritikoBasket.gr.

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2013-14, ο Α.Ο. Ιεράπετρα διαγωνίστηκε στο Πρωτάθλημα της Α' Κατηγορίας Γυναικών που διοργανώνει η Ένωση Καλαθοσφαιρικών Σωματείων Κρήτης.«Βαθμολογία & Αποτελέσματα Γυναικών 2013-14» , πληροφορίες στον επίσημο ιστότοπο της Ε.ΚΑ.Σ.Κ. Έχοντας συλλέξει μόνο ήττες, κατετάγη στην 5η και τελευταία θέση της τελικής βαθμολογίας, με αποτέλεσμα να μην συμμετάσχει στα play-off.«Αποτελέσματα ΕΚΑΣΚ: Πρώτο και αήττητο το Αρκάδι, στα πλέι οφ ο ΟΑ Χανίων 2000!», άρθρο στον ιστότοπο WePlayBall.gr, 2 Απριλίου 2014.

Έδρα του συλλόγου είναι το Κλειστό Γυμναστήριο «Μάρκος Φωνιαδάκης». Πρόεδρος του συλλόγου είναι ο Βαγγέλης Πλεξουσάκης.

 Παραπομπές 

 Εξωτερικοί σύνδεσμοι 
 Πρώην επίσημος ιστότοπος του Α.Ο.Κ. Ιεράπετρα

Κατηγορία:Αθλητικοί σύλλογοι Λασιθίου
Κατηγορία:Ιδρύσεις αθλητικών συλλόγων το 2004
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2004
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2004
Κατηγορία:Σωματεία Ε.ΚΑ.Σ.Κ.